O rachetă de croazieră rusă, care a fost lansată împotriva unor ținte din vestul Ucrainei, a încălcat spațiul aerian al Poloniei, informează armata poloneză, potrivit Agerpres.
Comandamentul operațional al forțelor armate poloneze au declarat că circa 40 de secunde "una dintre rachetele de croazieră lansate în cursul nopţii de aviaţia (…) Federaţiei Ruse a încălcat spaţiul aerian polonez".
Racheta a fost observată de radarele militare pe toată durata războiului, iar "obiectul a pătruns în spaţiul aerian polonez în apropierea satului Oserdow (est) şi a rămas acolo timp de 39 de secunde".
"Armata poloneză monitorizează constant situaţia de pe teritoriul ucrainean şi rămâne permanent în stare de alertă pentru a asigura securitatea spaţiului aerian polonez", a precizat armata.
După acest incident, "au fost activate toate procedurile necesare pentru a asigura securitatea spaţiului aerian polonez. Aviaţia poloneză şi aliată, printre altele, a fost activată", se mai arată în comunicatul comandamentului operațional al forțelor armate.